
Ningú  podrà  traduhir  ni  reimprimir  aquesta  obra 
sense  permís  de  l'autor. 

La  Sociedad  de  Autores  Dramdticos  y  Líricos 
Espafioles  cuydarà  de  cobrar  els  drets  de  la  seva  re- 
presentació. 

Queda  fet  el  dipòsit  que  marca  la  Uey. 


BARTOMEU  BAXARIAS--EDITOR 

Passatge  de  Mercader,  10,  interior. 
BARCELONA.  —  I909. 


PERSONATGES 


magí,  pagès  pobre. 
tecla,  la  seva  esposa. 

RITA.  / 
ENGRAC1ETA.  j  lllirs  filles. 
LLUÏSA.  ' 

llorens,  amich  y  vehï  de  Magí. 
tina,  la  seva  esposa. 
senyor  mora,  et  metge. 

L'acció  en  nostres  dies,  en  un  poble  del  Camp 
de  Tarragona. 

Menjador  petit  en  la  caseta  que  habita  el  pagès 
Magí.  Al  fons  una  paret  llisa,  ab  una  porta  a  l'es- 
querra, que  dona  a  l'escala  d'entrada.  A  l'esquerra 
dues  portes  que  son  els  dormitoris.  A  la  dreta  una 
porta  que  va  a  la  cuyna  y  demés  habitacions  de  la 
casa.  A  la  dreta,  en  segón  terme,  una  taula  de  pi 
arrambada  a  la  paret.  Un  llum  de  petroli  dels  de 
paret  penja  sobre  la  taula  y'l  «Calendari  del  Pagès» 
a  sota.  A  l'esquerra,  entre  les  dues  portes,  un  mirall 
ordinari,  penjat  baix.  Al  fons,  arrambats  a  la  paret, 
dos  o  tres  sachs  de  garrofes  y  un  cabàs  a  demunt 
d'un  d'ells.  Cadires  de  boga.  Es  de  nit.  El  llum  dona 
una  claror  somorta  a  travers  del  vidre  tèrbol. 

Tots  son  a  l'habitació  de  la  noya  malalta 
que  es  la  de  primer  terme  esquerra.  Se  senten 
ays  y  gemec hs  febles, 

tecla  (de  dins) 
Què  tens,  filla?  Te  fem  mai? 

NOYA 

(ab  veu  molt  feble) 
Aneu!  Deixeume  estar! 

MAGÍ 

Anem! 

NOYA 

Vull  dormir.  Aneu!  (Una  pausa.  Silenci 
projòn.  El  metge,  seguit  de  la  Tecla,  que  ajusta 
la  porta  derrera  d'ella,  surten  del  dormitori  de 
la  noya.  Tecla  se  1  emporta  cap  a  la  dreta  y 
adolorida,  exclama)  Què  té  Ja  noya,  senyor  Met- 
ge? Per  pietat,  díguim  que  té!  Se  morirà  el 
pobre  àngel  meu? 

MORA 

No  parleu  de  morir,  bona  dóna! 

TECLA 

Fà  massa  temps  que  això  dura.  Si  no  tin- 
gués un  mal  dolent  ja  estaria  curada. 

MORA 

Deixeume  fer,  Tecla.  Teniu  confiansa  en 
mi,  si  o  no? 

TECLA 

Sí,  però... 

MORA 

Farem  tot  quan  podrem  pera  salvaria. 

TECLA 

Vostè  la  veu  molt  malament  y  no  ho  vol 
dir.  Oh,  Deu  meu!  Deu  meu! 

MORA 

No  us  espanteu.  No  crideu.  Sou  mare,  ja 
ho  regonech,  més  no  n'hi  ha  per  tant.  Li  farè 
una  medicina  que  li  ha  d'anar  molt  bè.  (S'as- 
seu devant  de  la  taula  y's  posa  a  escriure  la  re 
cepia.)  Tranquiliseuvos,  dóna. 

TECLA 

Ah!  pobres  de  nosaltres!  No  hi  haurà  re- 
mey  per  ella!  (Mentrestant  suri  Magí  de  la  carn 
bra}  ab  el  cap  baix,  com  atuhit.) 

magí  (a  Tecla,  baix) 

Què  diu? 

tecla  (inquieta) 

Què  fà? 

MAGÍ 

Dormisca.  Y'l  senyor  metge,  què  diu? 
mora  (alsantse) 

Demà  al  demalí,  a  primera  hora,  anireu  a 
buscar  aquesta  medicina.  Per  aquesta  nit  que 
s'acabi  la  que  té  y  jo  tornaré  demà,  abans  del 
mitgdía. 

MAGÍ 

Senyor  Mora.,. 

MORA 

Digueu. 

MAGÍ 

Ara  que  no  hi  ha  les  noyes,  a  nosaltres 
ja'ns  pot  dir  tota  la  veritat. 

TECLA 

No  som  dúes  criatures,  no'ns  fà  por  de  sa- 
berho  tot... 

MORA 

Però  que  voleu  que  us  digui  jo,  bona 
gent? 

MAGÍ 

La  veritat  de  la  noya,  sense  enganyarnos. 

MORA 

Sols  us  puch  dir  que  està  en  perill  y  això 
ja  ho  sabiau. 

TECLA 

Però  vostè  no  comprèn  si  la  salvarà? 

MAGÍ 

Això,  això. 

MORA 

Jo  crech  que  sí. 

TECLA 

Rè  de  cert! 

mora 

Per  Deu!  Quin  metge  pot  dirho  això? 

MAGÍ 

Díguins,  donchs,  el  seu  mal. 

MORA 

Es  difícil  precisarlo  als  vostres  ulls.  Pel 
metge  es  distint... 

MAGÍ 

Però  no  es  tísica...  veritat  que  no  es  tísica 
Ja  nostra  fiila? 

MORA 

No,  home;  qui  us  ha  dit  tal? 

MAGÍ 

Hi  ha  gent  qui  ho  diu. 

TECLA 

Una  criatura  tant  formosa  volen  que  sigui 
tísica! 

MORA 

Deixeu  dir  a  la  gent! 

MAGÍ 

Com  que  aquest  mal  n'ha  mort  algunes  de 
les  que  van  ala  fàbrica... 

MORA 

No  tingueu  por  de  tal  cosa  en  la  vostra 
filla.  Ara,  que  mal  cuydada,  li  podria  ve- 
nir, no  hi  ha  pas  dubte... 

TECLA 

Li  podria  venir? 

MORA 

Si,  donchs  en  aquest  poble  el  jovent  hi  es 
propens  a  tal  malaltia. 

MAGÍ 

Y  això  què  ho  fà? 

MORA 

La  mala  alimentació  y  l'excés  de  treball  a 
la  fàbrica. 

MAGÍ 

Tota  la  vida  que  s'hi  va  a  la  fàbrica.  (Tecla 
se  dirigeix  a  veure  la  seva  filla ,  entra  lentament 
a  la  cambra.) 

MORA 

Justament.  La  major  part  de  dònes  passen 
la  joventut  a  la  fàbrica;  alií  deixen  les  seves 
forses  que  no  sempre  trasmeten  als  seus 
fills.  Es  així  com  acaba  per  agotarse  l'energia 
de  la  rassa  y  vé  al  mal... 

MAGÍ 

Què  faràn  les  filles  dels  jornalers?  Al  camp 
hi  ha  poch  treball  per  les  dònes. 

MORA 

Ja  ho  sé;  per  això  ia  obrera  fabricanta, 
aquí,  està  molt  més  explotada  que  a  ciutat. 
Entre  això  y  l'aprofitament  de  la  forsa  del 
riu,  el  guany  del  fabricant  es  doble  o  triple,  .. 
què  sé  jo? 

MAGÍ 

No  es  una  mala  cosa  veure  com  ells  se  fàn 
richs  quan  nosaltres  no  podem  ni  menjar? 

MORA 

Aquesta  es  la  terrible  qüestió,  que'ís  que 
més  treballeu  no  pogueu  nodrirvos  abundant- 
ment! 

MAGÍ 

Per  més  desgracia  encar,  aquest  any,  l'amo 
m'ha  apujat  l'arrendament  de  l'hort. 

MORA 

Això  us  ha  fet  l'hereu? 

MAGÍ 

Se  creu  que  nosaltres  hi  tenim  el  gran  ne- 
goci, allí.  Es  cert  que  fem  cria  de  porchs,  te- 
nim tres  trujes,  però  ja  fà  alguns  anys  que'ns 
van  malament.  Vegi  si  vostè  que  es  amich  de 
l'amo  li  explica  la  nostra  pena:  estem  endeu- 
datsa  més  no  poder  y  si  no  fossin  les  noyes 
que  treballen  no  podríem  viure. 

MORA 

Y  guanyen  una  misèria. 

MAGÍ 

Sòrt  d'aquesta  misèria,  donchs!  Ara  ma- 
teix, la  setmanada  de  la  petita  no  cregui  que'ns 
fassi  poca  falta.  Era  la  que  guanyava  més,  tant 
jova  com  la  veu... 

mora  (leniameni) 
Es  trist  havervosho  de  dir...  més,  quan  se 
posi  bona,  heu  de  fer  un  sacrifici. ..  Ha  de  passar 

molt  temps  avans  que  torni  a  la  fàbrica...  y 
millor  seria  que  no  hi  tornés. 

magí 

Y  donchs,  què  té  la  nostra  filla?  Perquè  no 
m'ho  vol  dir  a  mí  tot  sol? 

MORA 

A  vos  us  seré  franch,  perquè  no  us  sor- 
prengui el  desenllàs.  La  vostra  filla  està  pitjor 
que  en  perill  de  mort;  està  malmesa  per  dins... 
gastada! 

magí  (pasmat  desglay) 

Gastada! 

MORA 

Sí,  gastada,  com  un  arbre  tendre  al  qual 
matés  l'excès  de  fruyt.  No,  no  hi  ha  res  que's 
pugui  comparar  a  una  vida  humana  que  s'ago- 
ta  un  flor... 

magí  (ab  gran  dolor) 
Gastada,  tan  jova!  Com  pot  ser? 

MORA 

Ha  treballat  massa  y  s'ha  nodrit  poch  al 
fort  de  la  creixensa.  Creyeume,  bon  home.  Es 
la  fàbrica  que  us  l'ha  espremuda  y  assecada. 
Son  aquestes  dotze  hores  de  treball  cada  dia, 
quan  la  criatura  encara  havia  de  jugar.  Y 
aquest  fer  una  hora  de  camí  per  anar  a  la  fà- 
brica, a  les  quatre  del  matí,  o  sortirne  a  la  mit- 
ja nit  de  hivern!  Y  arribar  aquí  y  trobar  tant 
magre  cosa  per  menjar!  Y  tot  això  desd'els  dot- 
dotze  anys!  Si,  bon  home!  Això  es  lo  que  té  la 
vostra  filla. 

MAGÍ 

Y  no  hi  ha  remey?  No  hi  ha  remey? 

mora  (yeyent  venir  la  mare) 
Calleu!  No  digueu  res  a  la  vostra  dóna! 

TECLA 

Què  hi  ha? 

MORA 

Ja  us  ho  he  dit,  me  penso  que  la  curarem. 
Demà,  aviadet,  anireu  a  buscar  aquesta  medi- 
cina y  doneunhi  mitja  xicra  cada  hora.  Aques- 
ta nit,  si  dorm,  deixeula  estar;  que  reposi. 

TECLA 

Prou  ho  necessita. 

MORA 

Si  esdevé  alguna  cosa  de  nòu,  veniume  a 
cercar  a  l'instant;  no  us  torbeu.  Que  passeu 
bona  nit.  Fins  demà. 

MAGÍ 

(que  ha  encès  el  llum  d'oli  y'l  pren) 
Vinch  a  ferli  llum. 

MORA 

Finsa  la  porta  no  més.  (Se  n  van  per  la  por- 
ta del  jons.  Una  pausa.  Tecla  va  de  puntetes 
cap  a  la  cambra  de  la  malalta.  Pausa  llarga. 
Puja  Magí  abatut  yys  dirigeix  a  veure  la  seva 
filla.  Camina  ab  passos  incerts  y  vacilants  com 
un  home  entontit  o  que  divaga). 

la  noya  (ab  veu  Josca) 
No  entreu!  Aneu!  Deixeume  dormir! 

MAGÍ 

(que  ha  arribat  tant  sols  a  la  porta,  retrocedint:) 
Està  bè  filla,  dorm.  (Penja  el  llum  y  s'asseu 
apesarat.  Tecla  surt  també  de  la  cambra,  ajusta 
la  porta  y  s'asseu  al  costat  de  Magí.  Hi  ha  un 
silenci  durant  el  qual  estan  tots  dos  ab  el  cap 
baix.) 

TECLA 

Què't  deya  el  metge? 

MAGÍ 

No  rè. 

TÈCLA 

Aquest  home  ens  enganya.  No  la  salvarà. 


J.   PUIG  Y  FERRETER 


MAGÍ 

No  perdem  l'esperansa. 

TECLA 

No  la  salvarà.  Va  a  les  palpentes.  No  li  en- 
tén el  mal. 

magí  (per  si) 
Massa  que  li  entén  el  mal! 

TECLA 

Anem  a  buscar  l'altre  metge,  Magí!  Fem- 
ho,  que  després  no'ns  en  penedíssim! 

MAGÍ 

Tampoch  la  curarà  l'altre  metge! 

TECLA 

Per  què?  Per  què,  no?  (Se  sent  trucar  a  la 
porta  de  l  entrada,  a  baix.) 

MAGÍ 

Truquen.  Les  noyes  no  ho  son  pas. 

TECLA 

No  encara.  Seràn  la  Tina  y'l  Llorens  que 
m'han  fet  dir  que  vindrien.  Ves  a  veure.  (Ma- 
gí pren  el  llum  y  se'n  va  a  obrir.  Tecla,  al  res- 
tar sola,  desborda  en  sanglots  que  prompte  re- 
primeix) Ah!  Deu  meu!  Quin  es  el  mal  de 
aquesta  criatura?  Tant  robusta  que  estava! 
Tant  alegra  que  era!  (S'alsa  temerosa  perquè  sa 
filla  la  pot  haver  sentit  y  escolta  a  la  porta  de 
la  cambra.  Entren,  un  instant  després,  el  Llo- 
rens y  la  Tina  precedits  de  Magí  que  apaga  el 
llum  y  l  penja  a  la  paret). 

TINA 

(veyent  a  Tecla  contra  la  porta) 
Què  fa? 

tecla  (baixant  vers  ells) 
Sembla  que  dorm. 

LLORENS 

Com  ha  passat  el  dia? 

TECLA 

Molt  agitada. 

LLORENS 

Deveu  trobar  llarga  la  vetlla  tots  dos  sols. 
magí 

Massa. 

TECLA 

Veniu.  Assenteuvos  al  vol  de  la  taula. 

MAGÍ 

No  parleu  massa  alt. 

TINA 

Les  noyes  encara  no  han  vingut? 

TECLA 

No  tardaran  gaire. 

LLORENS 

Ara  es  igual  que  treballin  a  l'una  lleva  com 
a  l'altra. 

MAGÍ 

Molt  malament,  ara  va.  De  dotze  a  dotze. 
A  totes  els  toca  anar  de  nit  per  aquests  mons 
de  Deu! 

TINA 

Ab  aquests  trets  que  comensa  a  fer!  {Una 
pausa) 

TECLA 

Magí,  hauries  d'anarten  a  dormir  una  es- 
tona, ara  que  tinch  companyia. 

MAGÍ 

No  tinch  pas  son. 

TINA 

Aneu  a  reposar,  si  ho  necessiteu. 

TECLA 

La  nit  passada  hem  just  aclucat  l'ull  y  eU 
ha  treballat  tot  el  dia. 

LLORENS 

Creu  a  la  teva  dóna,  aixís.  A  reposar, 
que't  trobaràs  millor. 

MAGÍ 

(alsantse  pesadament  y  obehint) 
Me  tiraré  demunt  del  llit;  mes  no  podré 
dormir! 

LLORENS 

Y  no  t'aguantes! 

magí 

Perdoneu,  donchs.  Y  si  no  us  trobo  aquí... 

TINA 

Aneu,  sense  cumpliments.  (Magi  desapa- 
reix per  la  cambra  de  segón  terme,  una  pausa) 
Y'l  metge  no  us  ha  dit  encara  quin  mal  té? 

TECLA 

No. 

TINA 

Aquest  home  va  a  les  fosques.  Aneu  a  bus- 
car l'altre. 

LLORENS 

Jo  arrivaría  a  buscarne  un  a  fóra  vila. 

TECLA 

També  ho  hem  pensat. 

TINA 

Perquè  es  molt  estrany  lo  d'aquesta  noya: 
caure  de  sobte  així  tant  abatuda. 

TECLA 

Ja  feya  temps  que  anava  perdent  la  gana  y 
els  colors. 

TINA 

Però  ningú  hauria  dit  que  havia  de  caure 
malalta. 

TECLA 

De  cop  va  ser  un  senyal  de  constipat  y  va 
geure  dos  dies.  Ja  fa  un  mes  y  mitg  d'aixó. 

TINA 

Un  mes  y  mitg  ja  fa? 

TECLA 

Els  farà  el  dia  dotze.  Després  volgué  tornar 
a  la  fàbrica.  Jo  li  deya:  —no  hi  vagis,  filla,  si 
no  estàs  bé.  Més  ella  anava  ab  l'afany  de  gua- 
nyarse  un  vestit  per  la  Festa  Major... 

TINA 

La  pobra  criatura! 

TECLA 

Y  tres  dies  després  ja'm  deya:  — mare,  no 
puch  més... 

LLORENS 

El  mal  no  parava,  per  dinsl 

TECLA 

Passà  una  setmana  llevada,  encongida,  de 
l'una  cadira  a  l'altra,  sempre  tussint,  sense 
humor.  Ay,  l'angel  meu,  com  sentia  que'l  mal 
l'anava  guanyant  quan  me  deya:  — Quin  mal 
tant  fort  m'ha  vingut  a  mi  que  may  era  ma- 
lalta? 

TINA 

Això  deya  la  pobreta? 

TECLA 

Jo,  pera  distrèurela,  vaig  fer  baixar  la  cos- 
turera  perquè  li  tallés  el  seu  vestit.  El  dia  de 
la  Festa  Major  se  sentia  tant  bé  que  a  la  tarde 
va  voler  anar  a  veure  el  ball.  Prou  ne  van  ve- 
nir de  fadrins  a  demanaria  y  ella  no  n  volgué 
cap... 

LLORENS 

Tant  balladora  que  es! 

TECLA 

Afigureuvcs,  donchs,  com  havia  d'estar 
quan  a  mitja  tarde  va  dirme:  Anemsen  a  casa, 
mare,  que  no  puch  més..,  Pel  camí  queya  als 
meus  brasíos;  dels  meus  brassos  al  llit  que  ja 

no  ha  deixat.  Ah!  allà  té'l  vestit  nou  esperant 
que's  posi  bona.  El  dia  que  li  posarem  no  ho 
veurà  pas  el  pobre  fill  meu! 

.LLORENS 

No  parleu  així,  Tecla! 

TINA 

No  ploris.  Quines  coses  de  dir!  (una  pau- 
sa. Tecla  plora  silenciosament), 

LLORENS 

Que  voleu  que  no  resisteixi  la  joventut? 

TECLA 

Tant  robusta  que  estava  la  meva  filla  y  ara 
vèurela  tant  abatuda,  sense  calmarli  may  1 
oíegor  ni'l  fret!  Deu  meu!  quin  mal  deu  tenir 
la  meva  vida! 

MAGÍ 

(sortint  de  la  seva  cambra  diu  per  si:) 
Està  malmesa  per  dins! 

LLORENS 

No  has  pogut  dormir? 

MAGÍ 

Qui  dorm  ab  la  meva  angoixa. 

LA  NOYA 

(ab  veu  sempre  més  Jeble) 
Mare!  Que  no  han  vingut  les  germanes? 

tecla 

(Ahantse  y  anant  cap  a  sa  filla,  en  quina 
cambra  permaneix)  Encara  no,  filla  meva. 

TINA 

Me  creya  que  dormia. 

MAGÍ 

No  dorm,  ella  tampoch.  Ja  fa  dos  dies  que 
no  ha  clos  els  ulls. 

TINA 

Y'l  metge  no  li  ha  dat  alguna  cosa  pera 
feria  dormir? 


DRAMA  D'HUMILS 


19 


MAGÍ 

Ho  ha  provat  tot.  Ah!  si  pogués  dormir. 
Si  pogués  reposar! 

LLORENS 

Com  ho  pot  resistir? 

MAGÍ 

S'ha  d'estar  asseguda  y  recolzada  entre  coi- 
xins... Ageguda  s'ofega...  s'ofega  a  la  seva  edat! 
Diheume  què  significa  això? 

LLORENS 

ün  mal  com  un  altre. 

MAGÍ 

N'es  ben  ignoscenta,  Ja  pobra  criatura! 

TECLA 

(diriginise  a  la  cuina) 

Te  set. 

TINA 

Me  necessites?...  (la  segueix  a  la  cuina). 
magí 

(després  d'una  pausa) 
Si  tot  se  pogués  dir,  Llorens! 

LLORENS 

Què  hi  ha? 

MAGÍ 

El  veig  tant  clar  el  seu  mal!  (Passa  Teçla 
ab  un  pas  d'aigua  jumejanta.  Tina  la  segueix  y 
darrera  d'ella  entra  a  la  cambra). 

LLORENS 

Donchs,  que  es  lo  que  veus,  Magí? 

MAGÍ 

Quan  abandonem  les  nostres  criatures  ten- 
dres, a  la  nit,  al  cor  de  l'hivern,  a  una  hora 
lluny,  cap  allà  dalt  a  la  malehida  fàbrica... 
(Satura  un  moment,  que  les  paraules  se  li  ofe- 
guen a  la  gorja). 

LLORENS 

Què  passa? 

MAGÍ 

Les  matem  per  un  miserable  sòu! 

LLORENS 

No,  per  Deu! 

MAGÍ 

Les  matem  perquè  la  misèria  ens  agarrota 
y  espanta  a  tots  {surten  Tecla  y  Tina,y  Magí 
diu  ab  veu  baixa)  No  vuy  que  n'hegui  esment 
sa  mare. 

tecla 

Està  un  poch  animada. 

TINA 

Parla  ja  de  quan  estarà  bona  y  de  quan 
tornarà  al  treball... 

magí 

No  hi  tornarà  pas,  aquesta. 

TECLA 

Per  què^ 

MAGÍ 

Quan  estigui  bona  restarà  avora  teu  per 
ajudarte. 

TECLA 

Justament  la  més  treballadora,  la  que  gua- 
nyava més... 

MAGÍ 

Calla,  Tecla... 

TECLA 

No  n'hi  ha  cap  de  tant  volguda  en  tota  la 
fàbrica.  Ningú  la  guanya  en  el  treball;  ja  texía 
com  una  dóna  gran. 

MAGÍ 

Calla,  Tecla.;. 

tecla 

Ara  ja  ho  puch  dir.  Cada  setmana's  guar- 


........  . 

dava  alguna  cosa  d'amagat  del  seu  pare  per 
anar  bonica  y  ajudava  a  vestir  a  ses  germanes. 
Si  es  ambiciosa  no  ho  es  pas  per  ella  sola,  l'àn- 
gel meu.  (se  senten  les  veus  de  Rita  y  Engra- 
cieta  que  criden  a  V entrada). 

RITA  Y  ENGRACIETA 

Mare! 

TECLA 

Les  noyes. 

MAGÍ 

Deixeu  la  porta  ajustada,  (entren  Rita  y 
Engracieta  ab  un  cistellet  al  bras;  van  abriga  - 
des  ab  mocadors  grans  y  descolorits.  Estàn  can- 
sades y  enjredorides.  A  l  arribar  se  deixen 
caure  ab  lassitut  sobre  les  cadires). 

rita  (aixi  que  entra) 

Com  està  ella,  mare? 

ENGRACIETA 

Ha  dormit,  avuy? 

TECLA 

No  encara. 

RITA 

S'hi  pot  entrar? 

MAGÍ 

No. 

ENGRACIETA 

Ha  vingut  el  metge? 

TECLA 

Ja  fa  estona, 

RíTA 

Què  ha  dit? 

TECLA 

Res  de  nou. 

ENGRACIETA 

Bona  nit,  Tina  y  Llorens. 

TINA  Y  LLORENS 

Bona  nit. 

RITA 

Vos  aquí,  Tina? 

tina 

Fent  companyia  a  la  teva  mare. 

TECLA 

Teniu  fret,  filles  meves. 

RITA 

Are  no. 

ENGRAC1ETA 

No  hi  podem  entrar,  pare? 

MAGÍ 

Si  ella  vol,  entreuhi.  Poch  a  poch.  No  la 
feu  parlar,  (les  noyes  s  acosten  a  la  porta). 

LA  NOYA 

No!  Deixeume  estar,  are.  Aneu! 

MAGÍ 

Veniu!  Veniu  (les  noyes  se  retiren). 

LLORENS 

No  vol  ningú. 

TECLA 

May  vol  ningú. 

TINA 

Es  el  mateix  mal.  (Una  pausa.  Les  noyes 
s'han  assegut  y  estan  silencioses). 

TECLA 

Per  què  no  sopeu,  Rita? 

RITA 

No  tinch  gana. 

ENGRACIETA 

Ni  jo  tampoch. 

MAGÍ 

Què  es  això?  A  sopar! 

ENGRACIETA 

No  podria,  ara. 

MAGÍ 

A  sopar,  us  dich!  Després  tot  són  mals.  A 
sopar,  prompte! 

RITA 

Deixeume  estar,  pare! 

ENGRAC1ETA 

Si  sabéssiu  les  ganes  que'n  tinch  de  menjar! 
tina 

Arriben  cansades,  les  pobres  criatures. 
magí  (a  la  seva  esposa) 

Y  tu,  vull  que  cada  dia  les  hi  preparis  e! 
sopar  com  cal,  y  de  manera  que  quan  arribin 
el  trobin  calent  y  se'l  puguin  menjar  de  gust. 
No  volen  sopar  perquè  troben  qualsevulla 
cosa  freda... 

TECLA 

Jo  no  tinch  temps  d'abastar  per  tot.  La  pe- 
tita sola  ja  es  un  matament... 

MAGÍ 

Vaja,  Rita,  sopeu. 

LLORENS 

Nosaltres  ens  n'anirem,  Tina,  que  ara  ja 
tenen  companyia. 

ENGRAC1ETA 

Us  en  aneu,  ja? 

TINA 

Si  convé  que's  quedi  algú  de  nosaltres... 

MAGÍ 

Un  altre  dia,  Tina. 

tina  (dreta,  ja) 
No  la  sentim;  al  menys  s'hagués  adormit. 

TEGLA 

(anant  a  la  porta  de  la  cambra) 
A  veure.  (Tecla  mitg  obre  la  porta). 

RITA 

Dorm? 

MAGÍ 

Poch  a  poch!  (Tots  s'han  acostat  lentament 
a  la  cambra.  La  Tecla  ha  entrat  dins), 

LA  NOYA 

Ay,  mare,  que  estich  bé! 

tecla  (de  dins) 
De  veres,  filla  meva?  {Les  noyes  s'hi  acosten 
més). 

MAGÍ 

Pst!  Vosaltres!... 

LA  NOYA 

Quant  temps,  mare,  que  no  havia  estat 
tant  bé! 

tina  (a  Magí) 
Veyeu?  Això  anirà  millor. 

MAGÍ 

Déu  ho  vulgui! 

LA  NOYA 

Que  ja  han  vingut  les  germanes? 

RITA 

(Correníhi,  y  Engracieta  darrera  d'  ella). 
Som  aquí,  Lluísa! 

ENGRACIETA 

Donchs,  te  trobes  millor? 

LA  NOYA 

Sí.  Però  aneu,  aneu!  Ja  no  m'hi  trobo  tant. 
Si  pogués  dormir  me  posaria  bona.  Aneu  tots! 

TECLA 

Què't  passa,  filla  meva? 

LA  NOYA 

Vull  dormir!  Ah,  si  pogués  dormir!  (Len- 
tament surten  les  noyes,  Llorens  y  la  Tina 
y  també  la  Tecla  y  Magí). 

TINA 

Que  passeu  ben  bona  nit. 

LLORENS 

Adeussiau  y  bon  repòs! 

MAGÍ 

Baixo  a  fervos  llum  y  a  tancar  la  porta. 
(Magí  encén  el  llum  de  ganxo  yh  acompanyà). 

RITA 

Veniu  demà  que  es  dissabte. 

TINA 

A  fe  que  sí! 

ENGRACIETA 

Bona  nit,  Tina!  (Han  desaparegut). 

TECLA 

Sopeu,  que'l  vostre  pare  no  s'enfadi. 

RITA 

Què  hi  ha  per  sopar? 

TECLA 

Bacallà  tregit,  aquí  al  calaix. 

ENGRACIETA 

Sempre  bacallà!  (Rita  obre  l  calaix  y  treu 
un  plat  ab  la  vianda  dita). 

RITA 

Sopa,  Gracieta. 

ENGRACIETA 

No'n  vull. 

TECLA 

Donchs,  què  vols? 

ENGRACIETA 

Heu  esmunyit  tota  la  llet  de  la  cabra? 

TECLA 

Ton  pare  ho  sab. 

rita  (anant  a  la  cuynà) 

No  fassis  tant  la  senyora.  Que  vols  un  plat, 
sí  o  nó? 

ENGRACIETA 

Pòrtem  un  vas  per  mi.  (Entra  Mag:  ab  el 
llum  encès), 

ENGRACIETA 

Pare,  no  apagueu  el  llum. 

MAGÍ 

Hont  vols  anar? 

ENGRACIETA 

A  treure  llet  de  la  cabra. 

RITA 

(sortint  y  donantli  un  vas) 
Té,  tu.  (Engracieta  desapareix  per  l'escala.) 

magí 

No  hi  ha  cap  ou  per  elles? 

TECLA 

Les  gallines  no  ponen. 

RITA 

Tampoch  ne  voldria.  Han  de  ser  per  la 
Lluisa. 

MAGÍ 

(després  d  una  pausa) 
Donchs,  quin  dimoni  ho  fa  que  al  vespre 
no  tingueu  may  gana? 

TECLA 

Se  mengen  pel  camí  tot  quan  els  resta  del 
dinar.  Es  una  mala  costum  que  tenen  totes. 

RITA 

Digueu  lo  que  volgueu.  Quan  plegues  la 
gana  t'rosega;  cal  menjar  desseguida.  Per  això 
ens  guardem  molta  cosa  del  dinar. 

TECLA 

Aquesta  hora  de  la  fàbrica  fins  aquí,  mata. 
(Rita's  posa  a  menjar  de  mala  gana:  Magí  està 
pensatiu  y  ab  el  cap  cot.) 

RITA 

Avuy,  la  senyoreta  Cecilia,  m'ha  preguntat 
per  la  nostra  germana. 

MAGÍ  * 

Quina  es  la  Cecilia? 

TECLA 

La  petita  y  bruna... 

RITA 

La  més  lletja. 

TECLA 

Però  la  més  amable. 

MAGÍ 

Ah!  perquè  aquella  alta  y  rossa  que  sempre 
passa  devant  ab  el  cavall  blanch,  es  una  inso- 
lenta! 

TECLA 

Aquella  es  una  orgullosa. 

RITA 

No  semblen  germanes. 

MAGÍ 

Te  mira  d'una  manera  quan  te  veu  encor- 
vat  a  la  vora  del  camí!  Ah!  però  jo  l'hi  torno 
el  mal  esguart  an  ella! 

TECLA 

Mal  fet. 

MAGÍ 

Té  dret  a  mirar  d'aquella  manera  a  un  pare 
que  li  dona  la  salut  de  les  seves  filles  perquè 
ella  pugui  passejar  a  cavall? 

ENGRACIETA 

{que  entra  ab  el  llum  apagat) 
N'he  tret  un  vas,  encara.  (Treu  sucre y  una 
cullereta  del  calaix  y's  posa  a  trencar  bossins  de 
pa  per  la  llet.) 

MAGÍ 

El  gran  soparl  Llet  sola,  Gracieta? 

ENGRACIETA 

Veritat,  pare,  que  no  la  vendreu  la  cabra 
quan  la  Lluisa  estigui  bona? 

RITA 

Si  que  la  vendrem,  oy  pare? 

ENGRACIETA 

A  mi  m'agradaria  tenirne  un  remat  y  pas- 
torarles...  Plegaria  de  la  fàbrica... 

RITA 

Deu  vulgui  que  aviat  no  tinguem  de  plegar 
totes... 

tecla  ( temerosa) 
Què  dius,  filla? 

MAGÍ 

Com  que  no  plou. 

RITA 

Manca  l'aigua  del  riu  y  si  han  de  moure  la 
fàbrica  ab  el  vapor  com  l'istiu  passat  .. 

TECLA 

Pobres  de  nosaltres. 

MAGÍ 

Diuhen  que  no  hi  tenen  la  vida  ab  el  va- 
por... No  hi  tenen  la  vida,  els  mentiders?  (Se 
sent  un  gemech  pro  fon,  quasi  imperceptible.) 

TECLA 

(alsantse  ràpida  y  dirigintse  a  la  cambra) 
Deu  meu!  La  noya!  {Magí  inquiet  y  mut  la 
segueix  ràpidament.  Les  noyes  se  mouhen  del 
lloch  però  no  entren  a  la  cambra.  Tecla  de  dins) 
Filla  meval  Respon!  Filla  meval 

LES  NOYES 

(corrent  vers  la  cambra  espantades) 
Mare! 

magí  (de  dins) 
Lluisa!  Nena!  Filla! 

rita  (de  dins) 
Aneu  a  buscar  el  metge,  pare! 

tecla  (de  dins) 
El  metge!  Via!  El  metge.  (Magi  passa  rà- 
pid com  una  exhalació,   vers  l  escala.  Una 
pausa).  Què  té  aquesta  criatura! 

RITA 

Lluísa!  Lluïsa!  No'm  coneixes? 

ENGRAC1ETA 

(travessant  el  menjador,  vers  la  cuina) 
Es  un  desmay...  vinagre,  (una  pausa  molt 
llarga). 

tecla  (de  dins) 
S'ofega  el  fill  rneu!  (Engracieta  travessa  de 
la  cuina,  vers  la  cambra,  ab  vinagre). 

rita  (de  dins) 

Ah!  Porta! 

TECLA 

Als  polsos,  filles  meves!  (Una  pausa  llarga. 
Una  exhalació  dolsa  y  profonda  de  la  malaltia) 
Te  passa,  àngel  meu?  No  respons?  Te  tem 
mal?  (llarga  pausa). 

ENGRACIETA 

Lluisa!  Lluisa!  Germana  nostra! 

RITA 

Se  mor,  Gracieta,  se  mor! 

TECLA 

Filla  meva,  no'ns  deixis!  No  ns  desemparis 
Verge  del  Remey! 

ENGRACIETA 

(sortint  y  deixantse  caure  sobre  una  cadira) 
No  ho  puch  veure!  (Una  pausa.  De  sobte 
un  alarit  selvatge  brolla  de  la  gorja  de  Tecla. 
Engracieta  corra  esglayada  vers  la  cambra. 
Les  dues  germanes  rompen  a  plorar  ab  sa  mare. 
Un  torrent  de  crits  y  plors  sorprèn  l'arribada 
de  Mogí  que  corre  foll  vers  la  cambra). 

